Klanktoets: Vrystater Hanna Malan reik enkelsnit uit vanuit Europa | OFM
Klanktoets: Vrystater Hanna Malan reik enkelsnit uit vanuit Europa
─── 18:33 Tue, 03 Aug 2021
Hanna Malan, 'n Suid Afrikaanse liedjieskrywer, musiekvervaardiger en sangeres wat tans in Europa woon.
Sy gesels met OFM Nights se Renaldo Schwarp oor haar jongste enkelsnit, Alle Paaie.
LEES OOK: 1925 Band se 'Al wat ek oor het'
Hanna Malan is oorspronklik 'n plaasmeisie van die Vrystaat, maar haar liefde vir reis het haar laat besluit om vir 'n paar jaar na Kopenhagen, Denemarke te verhuis.
Nes die kunstenaar self, is haar musiek gegrond in hierdie twee wêrelde, en kan luisteraars uitsien na 'n kombinasie van akoesties-geïnspireerde folk en Skandinawiese synth-pop.
Haar musiek het 'n sterk fokus op betekenisvolle lirieke, en Alle Paaie is geen uitsondering nie. "Die liedjie gaan vir my oor die hunkering na nuwe avonture en om gemaksones fisies en psigies te verlaat in die soeke daarna."